মতিঝিল আইডিয়াল স্কুল অ্যান্ড কলেজের অধ্যক্ষ ড. শাহান আরা বেগম বলেন, পাঠ্যবইয়ের চেয়ে নোট বই ও বিভিন্ন নোট সিটের উপর বেশি নির্ভরতা বাড়ার কারণে পরীক্ষায় ফলাফল খারাপ হচ্ছে। একইসঙ্গে পড়ালেখার মানও অবনতি হচ্ছে। শাহান আরা বেগম বলেন, কলেজগুলোতে এখন পাঠ্যবইয়ের চেয়ে নোট বই ও বিভিন্ন নোট সিটের উপর বেশি জোর দেয়া হয়। পাঠ্যবই তেমন পড়ানো হয় না। এতে করে শিক্ষার্থীরা এখন নোট সিটের উপর নির্ভরশীল হয়ে পড়েছে। তিনি আরও বলেন, আমরা যখন পড়ালেখা করেছি তখন নতুন বই পেলে গল্প ও ছড়াগুলো আনন্দ নিয়ে পড়তাম। এমন কি পরের দিন কোন অধ্যায় শিক্ষক পড়াবে তা আগের দিন পড়ে রাখতাম। যেখানে বুঝতাম না যে লাইন টিক দিয়ে রাখতাম। কিন্তু এখন শিক্ষার্থীরা পাঠ্যবই পড়তে চায় না। পরীক্ষায় পাসের জন্য বিভিন্ন নোটের উপর নির্ভর করে বসে থাকে। এতে করে শিক্ষার্থীরা পাস করছে কিন্তু প্রকৃত মেধাবী হচ্ছে না।